laion/Wikipedia-Exotic huggingface dataset:
סולון בלידיה

סולון בלידיה (בגרמנית: Solon in Lydien) הוא סיפור קצר מאת בנימין זאב הרצל, שפורסם ב-1900. עלילתו של הסיפור מתרחשת במאה ה-6 לפנה"ס, ושואבת את השראתה מסיפור המפגש האגדי בין סולון האתונאי לבין קרויסוס מלך לידיה, שהובא על ידי מחברים יווניים רבים כגון הרודוטוס ופלוטרכוס. על-פי סיפורו של הרצל, בפני קרויסוס מוצגת המצאה מהפכנית שמאפשרת לייצר כמות בלתי מוגבלת של מזון, ללא צורך בגידול תבואה, ובכך פותרת את הצורך בעמל ומונעת את הפחד ממחסור. עם זאת, ובהתאם לאזהרותיו של סולון, ההמצאה לא מביאה לשיפור ברווחת בני-האדם, מכיוון שהיא הופכת אותם לעצלנים ורודפי-תענוגות, ובהמשך לכך למרדנים ואלימים זה כלפי זה, ומאיימת על יציבותה של החברה כולה. הסיפור עובד גם למחזה על ידי הרצל, ועלה ב-1903 בתיאטרון הגרמני (Deutsches Theater) בפראג. המחזה הועלה בישראל על ידי תיאטרון "האהל" ב-1949, בד בבד עם העלאת עצמותיו של הרצל לקבורה בישראל. סולון בלודיה, באתר ויקיטקסט אלי אשד, הרצל ואטלנטיס, 4 במאי 2009 סולון בלודיה - ערוך על יעקב פלג מטעם משרד המדע ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
גיא ורון

גיא ורון (נולד ב-28 במרץ 1988) הוא עיתונאי, איש רדיו וטלוויזיה ישראלי, המשמש ככתב חברת החדשות של ערוץ 12 באזור הצפון. ורון החל את דרכו העיתונאית בעיתון "רצוי ומצוי" של רשת המקומונים "שוקן", ככתב אזורי בקריית טבעון, יקנעם ורמת ישי. ב-2006 התגייס לגלי צה"ל ושירת ככתב השטחים של התחנה במשך 4 שנים. בהמשך, עד אמצע 2021, שימש כתב התחנה בצפונה של ישראל. בשנת 2010 הצטרף לחברת החדשות של קשת 12 (אז של ערוץ 2) והחליף את מנחם הורוביץ ככתב בצפון. מלבד תפקידו ככתב אזורי בצפון, ורון מסקר את תחומי החקלאות ואיכות הסביבה. בדצמבר 2021 קיבל במסגרת וועידת ישראל לחקלאות את אות הלוחם בפשיעה החקלאית על סיקור התחום באופן עקבי ומתמשך. לאורך השנים יצר ורון כמה סדרות של כתבות: "מאבדים את הצפון" אשר עסקה בהזנחה ובהגירה השלילית מאזור הצפון. "שקיעת החממה", שעסקה בקשיים של החקלאים והקריסה של החקלאות הישראלית. "טובעים בזבל", אשר עסקה בכישלון של המדינה בהתמודדות עם הפסולת והזיהום הסביבתי, עליה גם זכה בשנת 2020 באות "איש השנה" של האגודה הישראלית לאקולוגיה ומדעי הסביבה. מדיה וקבצים בנושא גיא ורון בוויקישיתוף גיא ורון, ברשת החברתית פייסבוק גיא ורון, ברשת החברתית אקס (טוויטר) גיא ורון, ברשת החברתית אינסטגרם גיא ורון, במיזם "אישים" לתיעוד היצירה הישראלית אמילי גרינצווייג‏, כתבים חדשים לחדשות 2 בצפון ובדרום, באתר וואלה, 24 באוקטובר 2010 מאבדים את הצפון, באתר mako גיא ורון, שקיעת החממה - סדרת הכתבות של גיא ורון על עתיד החקלאות בישראל בפורטל ל"חקלאות, טבע וסביבה"
עמק ולמן

עמק ולמן (באנגלית: Wellman Valley) הוא עמק שאינו מכוסה קרח, בהרי דרווין, בארץ אואטס, שבאנטארקטיקה. העמק גובל ברמת מידנייט שממזרח לו, וברכס קנט שמצפון לו. גובהו של העמק 1,467 מטרים מעל פני הים. העמק התגלה ונחקר על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה בעונת מחקר 1963–1962. העמק נקרא על שם ה. וו. ולמן (H.W. Wellman), גאולוג מאוניברסיטת ויקטוריה של ולינגטון, אשר השתתף בשלוש משלחות מחקר לאנטארקטיקה. עמק ולמן באתר הסקר הגאולוגי של ארצות הברית עמק ולמן באתר הגאזט האנטארקטי של ממשלת ניו זילנד עמק ולמן באתר הגאזט האנטארקטי של ממשלת אוסטרליה עמק ולמן באתר הגאזט האנטארקטי המשווה SCAR של ממשלת אוסטרליה תצלום לוויין של אזור עמק ולמן מפת אזור עמק ולמן מחשבון מרחקים - המרחק מעמק ולמן לאתרים סמוכים מזג אוויר נוכחי מעודכן בעמק ולמן תחזית מזג אוויר עדכנית ארוכת טווח עבור עמק ולמן גאזט השמות האנטארקטיים הרשמי של ארצות הברית הגאזט הרשמי של שמות גאוגרפיים של ממשלת ניו זילנד מידע גאוגרפי והיסטורי מידע גאוגרפי
עמנואל יוספי

עמנואל יוספי (יוסלביץ') (1887–1980) היה מהנדס כימי, ממייסדי רמת גן. שימש כגזבר המועצה המקומית, שופט ונשיא בית הדין לענייני שכר דירה ברמת גן. יוספי נולד בשנת תרל"ח-1887 ברוסטוב שעל הנהר דון, בדרום-מערב רוסיה, לאביו אהרון יוסלביץ', יצרן בירה ויינות, ולאמו חוה לבית ברנוב. משפחתו שבאה לרוסטוב מרוסיה הלבנה ניהלה אורח חיים דתי, ובביתה היה ארון קודש וספר תורה. בכל השבתות והחגים היו מתאספים מתפללים בבית משפחת יוסלביץ'. ברוסטוב הוא היה חבר פועלי ציון. בשנת 1905 הצטרף כחבר פעיל בהגנה העצמית היהודית בתקופת המהפכה והפרעות. לאחר סיום לימודיו כמהנדס כימיה בגרמניה, ניהל בית‐חרושת ללבני שאמליט בפלך יקטרינוסלב ובשלהי 1919 הפליג ארצה עם אחיו. הוא עבד כחצי שנה בסלילת דרכים בסביבות סרפנד, וכשנתיים בפרדס גולדברג ברמת גן. בשנת 1922 שכר לו דירה באחד מראשוני הצריפים ברמת גן (אז "עיר גנים", יישוב שמנה כ-20 צריפים, לפני שנבנו בו בתים כלשהם) והשתקע במקום. ב-1925 נשא לאשה את שרה בת נחום שמשוני. בעומק החלקה בה השתקע, על הגבעה, הקים את בית המשפחה הראשון – בית הראשונים שנמצא היום ברחוב יוספי 9א, בניין בסגנון האקלקטי בהתאם לרוח התקופה, בן קומה אחת ועם גג רעפים. ב-1928 יסד במקום את בית-החרושת הראשון לרעפים ולמרצפות ולמוצרי מלט וניהל אותו עד שפרש בשנת 1953. בשנת 1928 נבחר לוועד היישוב "עיר גנים", ברשימת הציונים הכלליים שבראשה עמד אברהם קריניצי, לימים ראש העיר הראשון של רמת גן. הוא נשא בעול החזקת שרותי הציבור תוך מצב כספי קשה מאוד של משלמי המיסים וקופת הוועד, ובו בזמן גם בעול המאמץ המיוחד לנטוע עצים על הגבעות, כפי שמחייב שמו של המקום. בשנת 1932 נבחר למועצה המקומית הראשונה ונתמנה בה לגזבר (במשרת-כבוד ללא משכורת), בסמכות "דיקטטורית", שאין להוציא כספים בלי חתימתו, וכן היה מנהל הוועדה הטכנית, מנהל המשק ומפעל המים. לעמנואל ושרה יוספי נולדו שלושה ילדים: מרים, חוה ויאיר. ב-1981, שנה לאחר פטירתו של יוספי, החליטה ועדת השמות של עיריית רמת-גן לקרוא על שמו את הרחוב (אז "סמטה") שבו בנה את ביתו הראשון ביישוב. היסטוריה של רמת גן ישראל אלדד ויוסף פפר, ספר ראשוני רמת-גן, הוצאת עירית רמת-גן, תשכ"ה 1965 מדיה וקבצים בנושא עמנואל יוספי בוויקישיתוף עמנואל יוסלביץ' – מייסדי העיר רמת-גן, באתר בית קריניצי דוד תדהר (עורך), "עמנואל יוסלביץ' (יוספי)", באנציקלופדיה לחלוצי הישוב ובוניו, כרך ט (1958), עמ' 3365 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עמנואל יוספי".
All the Things I Never Said

All the Things I Never Said (בעברית: כל הדברים שמעולם לא אמרתי) הוא המיני-אלבום הראשון של הזמרת-יוצרת הקנדית טייט מקריי. המיני-אלבום יצא לאור ב-24 בינואר 2020 על ידי חברת התקליטים RCA רקורדס. מתוך המיני-אלבום יצאו שלושה סינגלים. מידע על האלבום All the Things I Never Said באתר MusicBrainz מידע על האלבום All the Things I Never Said באתר AllMusic דוק דניאל, אריק פאלמקוויסט, ניק מונסון, ראסל צ'ל All the Things I Never Said, genius (באנגלית) all the things i never said - EP by Tate McRae, Apple Music (באנגלית)
טיינשאנוזאורוס

טיינשאנוזאורוס (שם מדעי: Tienshanosaurus; מילולית: "לטאת טיין שאן") הוא סוג של דינוזאור זאורופוד ארוך צוואר ממשפחת הממנצ'יזאוריים, אשר חי במשך היורה העליון. הממצאים של הדינוזאור התגלו ב-1928 במחוז שינג'יאנג בסין. הממצאים כללו מעל 30 בוגרים ועוד שלושה צעירים ואף כמה ביצים מאובנות, אלה נשלחו למכון הפלאונטולוגי "Institute of Vertebrate Paleontology and Paleoanthropology" שבבייג'ינג ושם הסוג הוגדר בידי החוקר יאנג ג'ונגג'יין (אנ') ב-1937. סוג זה הכיל מין בודד - Tienshanosaurus chitiaensis. דינוזאור זה היה גדול מאוד ונחשף ממנו מרבית השלד למעט רוב הגולגולת והלסתות התחתונות. הוא הוערך בלמעלה מ-12 מטרים, חלק גדול מהאורך מילא הצוואר הארוך גם ביחס לזאורופוד. הדינוזאור היה קרובו של הממנצ'יזאורוס והתגלה באותו אזור. ככל הנראה הוא ניזון בצורה דומה מעלים מחטניים ומציקסיים ששגשגו בסוף היורה. ישנם חוקרים כמו ראלף מולנר (Ralph Molnar) שראו בו סוג קרוב יותר לאאולופוס או לקמרזאוריים, אך אין לדבר ראיות משכנעות. מדיה וקבצים בנושא טיינשאנוזאורוס בוויקישיתוף טיינשאנוזאורוס, באתר GBIF (באנגלית)
אליפות אירופה בשחייה 1966

אליפות אירופה האחת-עשרה בשחייה נערכה באוטרכט, הולנד, מ-20 עד 27 באוגוסט 1966. אדה קוק (הולנד הולנד) זכתה ב-3 מדליות זהב, 2 זהב ו-1 כסף. פרנק ויגנד (גרמניה המזרחית גרמניה המזרחית) זכה ב-5 מדליות, 3 זהב ו-2 כסף. סמיון בליץ-גיימן (ברית המועצות ברית המועצות) זכה ב-3 מדליות, 2 זהב ו-1 כסף. ב-22 באוגוסט 1966 קבעה גלינה פרוזומנשיקובה (ברית המועצות ברית המועצות) במשחה ל-200 מטר חזה שיא עולם חדש של 2:40.8 דקות. מדיה וקבצים בנושא אליפות אירופה בשחייה 1966 בוויקישיתוף כל המנצחות באליפות אירופה בשחייה, באתר gbrathletics (באנגלית) כל המנצחים באליפות אירופה בשחייה, באתר gbrathletics (באנגלית)
Your Family or Mine

Your Family or Mine (בתרגום חופשי: [אצל] המשפחה שלך או שלי[?]), היא סדרה אמריקאית מסוגת סיטקום, המבוססת על קומדיית המצבים הטלוויזיונית הישראלית, "סברי מרנן". הסדרה עוסקת בזוג צעיר נשוי, אוליבר (קייל הווארד) וקלי (קאט פוסטר), ובמעברים לסירוגין בין שתי המשפחות שלהם. הסדרה הוכרזה על-ידי רשת TBS האמריקנית במהלך שנת 2014, וכן דווח כי הוזמנו לה עשרה פרקים. היא שודרה לראשונה ב-7 באפריל 2015. ב-23 באוקטובר 2015, TBS ביטלה את הסדרה בצורה שקטה, לאחר עונה אחת. קייל הווארד בתפקיד אוליבר ווסטון קאט פוסטר בתפקיד קלי ווסטון ריצ'רד דרייפוס בתפקיד לואיס ווסטון, אביו של אוליבר ג'ובת' וויליאמס בתפקיד ריקי ווסטון, אימו של אוליבר אד בגלי הבן בתפקיד גיל דורנין, אביה של קלי סינתיה סטיבנסון בתפקיד יאן דורנין, אימה של קלי דני קומדן בתפקיד ג'ייסון ווסטון, אחיו הבכור של אוליבר אנג'לה קינסי בתפקיד קלייר ווסטון, אשתו של ג'ייסון אנדרו ליס בתפקיד בלייק ווסטון, אחיו הצעיר של אוליבר סטפני האנט בתפקיד דני דורנין, אחותה הצעירה ביותר של קלי קולט וולף בתפקיד שוני דורנין, אחותה הצעירה של קלי ג'ארד בריז בתפקיד דאגי דורנין, הבן של שוני גבריאל בייטמן בתפקיד גייסון ג'וניור TBS הודיעה שהעונה הראשונה תכלול עשרה פרקים; היא שודרה לראשונה ב-7 באפריל 2015. Your Family or Mine, ברשת החברתית אקס (טוויטר) "Your Family or Mine", במסד הנתונים הקולנועיים IMDb (באנגלית) "Your Family or Mine", באתר Rotten Tomatoes (באנגלית) "Your Family or Mine", באתר Metacritic (באנגלית) "Your Family or Mine", במסד הנתונים הקולנועיים KinoPoisk (ברוסית) עוד נציגים בארה"ב: "סברי מרנן" נמכרה ל-TBS, באתר ‏מאקו‏, 8 במאי 2014 Littleton, Cynthia (7 במאי 2014). "TBS Orders Rashida Jones Comedy 'Angie Tribeca,' 'Buzzy's,' 'Your Family Or Mine'". Variety. נבדק ב-3 במרץ 2015. {{cite web}}: (עזרה) Goldberg, Lesley (7 במאי 2014). "TBS Orders 'Buzzy's,' 'Your Family or Mine,' Rashida Jones Comedies to Series". The Hollywood Reporter. נבדק ב-1 בנובמבר 2014. {{cite web}}: (עזרה) Goldberg, Lesley (23 באוקטובר 2015). "TBS Comedy 'Clipped' Canceled After One Season". The Hollywood Reporter. נבדק ב-11 בנובמבר 2015. {{cite web}}: (עזרה) "Cynthia Stevenson Joins 'Your Family Or Mine'; Ana De La Reguera In 'Narcos'". Deadline Hollywood. 9 באוקטובר 2014. נבדק ב-3 במרץ 2015. {{cite web}}: (עזרה) Goldberg, Lesley (13 במרץ 2014). "Kyle Howard, Kat Foster to Star in TBS' 'Your Family or Mine' (Exclusive)". The Hollywood Reporter. נבדק ב-3 במרץ 2015. {{cite web}}: (עזרה) Andreeva, Nellie (3 באוקטובר 2014). "'Your Family Or Mine' Castings: Ed Begley Jr., Stephanie Hunt & Collette Wolfe Join TBS Comedy". Deadline. נבדק ב-3 במרץ 2015. {{cite web}}: (עזרה) Andreeva, Nellie (26 בספטמבר 2014). "Angela Kinsey Joins TBS Comedy Series 'Your Family Or Mine'". Deadline. נבדק ב-3 במרץ 2015. {{cite web}}: (עזרה)
רמת קומיוניקיישן

רמת קומיוניקיישן (באנגלית: Communication Heights) היא רמה של הרים שאינם מכוסים קרח, בהרי דרווין, בארץ אואטס, שבאנטארקטיקה. ההרים מצויים דרומית לרמת מידנייט; בין עמק קוננט ועמק גרנט. שיא גובהם של ההרים 1,800 מטרים מעל פני הים. הגובע הממוצע של ההרים הוא 1,590 מטרים מעל פני הים. השמות שניתנו אתרים באזור הרמה, קשורים לאישים שעסקו בתקשורת באנטארקטיקה (לדוגמה - עמק קוננט). בהתאם לכך ניתן שמה של הרמה - קומיוניקיישן - משמעה באנגלית "תקשורת". רמת קומיוניקיישן באתר הסקר הגאולוגי של ארצות הברית רמת קומיוניקיישן באתר הגאזט האנטארקטי של ממשלת אוסטרליה רמת קומיוניקיישן באתר הגאזט האנטארקטי המשווה SCAR של ממשלת אוסטרליה מפת אזור רמת קומיוניקיישן תצלום לוויין של אזור רמת קומיוניקיישן תרשים הנוף הנשקף מרמת קומיוניקיישן באתר peakvisor מפה טופוגרפית תלת־ממדית של רמת קומיוניקיישן מחשבון מרחקים - המרחק מרמת קומיוניקיישן לאתרים סמוכים מידע גאוגרפי והיסטורי מידע גאוגרפי מקור שמו של עמק קוננט
קורטוב

קוּרטוב היא יחידת מידה קטנה לנפח של נוזלים, שנהגתה בתקופת חז"ל ומשמשת בהלכה. המילה קורטוב נגזרה מהמילה קורט (גרגר קטן, קמצוץ, שמץ) שבעצמה נגזרה משמו היווני של עץ החרוב. זאת, משום שזרע החרוב, הקרט, נחשב בימי קדם לזרע בעל המשקל הקטן ביותר, וכן משום שזרעי החרוב נחשבו לבעלי משקל קבוע. בימינו משמשת המילה 'קורטוב' לעיתים קרובות לתיאור כמות קטנה של חומר כלשהו – גם מוצק (כמו קורטוב מלח), ובהשאלה משמשת המילה לשם תיאור כל דבר מצומצם, כמו בשיר "תכול המטפחת" שתרגם אברהם שלונסקי, שם מופיעה המילה בפזמון החוזר: ”תכול המטפחת, קורטוב של נחת ויתגשם החלום”. מידת הקורטוב אינה משמשת באופן מעשי בענייני הלכה, אך היא מופיעה בתלמוד, כדוגמה לכך שחז"ל דקדקו בשיעורי תורה, אף בדבר מועט: כל מדות חכמים כן הוא בארבעים סאה הוא טובל בארבעים סאה חסר קורטוב אינו יכול לטבול בהן — תלמוד בבלי, מסכת ראש השנה, דף י"ג, עמוד א' לדעת בעלי תוספות שיעור הקורטוב הוא שמינית משמינית ממידת לוג, היינו שווה ערך לחלק אחד משישים וארבע של הלוג. שיעור הלוג – שממנו כאמור נגזר שיעור קורטוב – שנוי במחלוקת בין פוסקי ההלכה, מחלקותם נובעת ממחלוקת שורשית בשיעור הביצים, האם נתקטנו מכמות שהיו בזמן חז"ל או לא: לדעת הרב חיים נאה שיעור הביצים הוא כפי שהיו בזמן חז"ל, ולפיכך מידת הלוג הוא 345.6 מיליליטר (סמ"ק), ושיעור קורטוב הוא 5.4 מ"ל. לדעת החזון איש הביצים נתקטנו, ומידת הלוג הוא 597.2 מ"ל/סמ"ק. ושיעור קורטוב הוא 9.33 מ"ל. החשבון הוא כך: לרב חיים נאה שיעור ביצה הוא לפי ביצה של ימינו 57.6 סמ"ק, ולוג הוא 6 ביצים, ולחזון איש שיעור הביצה שהיה בזמן חז"ל גדול יותר מימינו והוא 99.52 סמ"ק.
כריתת בלוטת התריס

כריתת בלוטת התריס (באנגלית: Thyroidectomy) הוא הליך כירוגי הכולל את הסרתה של בלוטת התריס. כריתת בלוטת התריס נעשית לרוב על ידי כירורגיים כלליים, רופאי אף אוזן גרון או רופאים אנדוקרינולוגים כאשר מטופל סובל מסרטן בלוטת התריס, היפרתירואידיזם, זפקת או מחלת גרייבס. אינדיקציות אחרות לניתוח כוללות סיבות קוסמטיות (בלוטת התריס מוגדלת מאוד), או חסימה סימפטומטית (הגורמת לקשיי בליעה או נשימה). כריתת בלוטת התריס היא הליך כירורגי נפוץ שיש בו כמה סיבוכים פוטנציאליים או השלכות הכוללים שינוי זמני או קבוע בקול, סידן נמוך באופן זמני או לצמיתות, צורך בהחלפת הורמון בלוטת התריס לכל אורך החיים, דימום, זיהום ואפשרות קלושה לחסימת דרכי הנשימה עקב שיתוק דו צדדי של מיתרי הקול. לרוב הניתוח אורך כשעה עד שעתיים, ובמהלך הניתוח הכירורג מבצע חתך קטן במרכז הצוואר ומסיר את החלק הרצוי מהבלוטה, בהתאם להתווית הניתוח. אם הניתוח מבוצע עקב גידול בבלוטה, המנתח יבחן וישקול להסיר את בלוטות הלימפה שבאזור. בלוטת התריס מייצרת מספר הורמונים, כגון תירוקסין (T4), תריודוטירונין (T3) וקלציטונין. לאחר הסרת בלוטת התריס, על המטופלים בדרך כלל ליטול אלטרוקסין, כתחליף סינתטי להורמונים אלו - כדי למנוע תת-פעילות של בלוטת התריס. סיבוכים נוספים של כריתת בלוטת התריס כוללים הסרה לא מלאה של בלוטת התריס, הסרת החלק המקשר בין שתי חלקי הבלוטה, דימומים וזיהומים, בעיקר בשימוש בסטרואידים טרם הניתוח. באופן מסורתי, כריתת בלוטת התריס נעשתה על ידי חתך בצוואר שמשאיר צלקת קבועה. לאחרונה, גישה של ניתוח זעיר פולשני הפכה לפופולרית באזורים מסוימים בעולם, בה מבוצע חתך דרך בית השחי. בנוסף, קיימת גם שיטה של ניתוח דרך חלל הפה. מדיה וקבצים בנושא כריתת בלוטת התריס בוויקישיתוף כריתת בלוטת התריס, באתר איכילוב כריתת בלוטת התריס, באתר Medico Thyroidectomy Mayo clinic Dr. Gianlorenzo Dionigi, Francesca Rovera, Luigi Boni, Patrizia Castano, and Renzo Dionigi. Surgical Infections. Summer 2006, 7(supplement 2): s-117-s-120. http://online.liebertpub.com/doi/abs/10.1089/sur.2006.7.s2-117 Elfenbein, Dawn M.; Schneider, David F.; Chen, Herbert; Sippel, Rebecca S. (2014-07-01). "Surgical site infection after thyroidectomy: a rare but significant complication". The Journal of Surgical Research. 190 (1): 170–176. doi:10.1016/j.jss.2014.03.033. ISSN 1095-8673. PMC 5125385. PMID 24739508. Identifying preoperative risk factors for surgical wound infections in clean cases, נבדק ב-2016-10-30 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טאנגואיוזאורוס

טאנגוויוזאורוס (שם מדעי: Tangvayosaurus; מילולית: "לטאת טאנג ווי") הוא סוג של דינוזאור זאורופוד ממשפחת האיהלופיים שבקבוצה סומפוספונדילי, שחי במשך הקרטיקון התחתון לפני 126.3 מיליון שנה מזמננו באסיה. חלק מהחוקרים רואים בסוג זה טקסון מוטל בספק השייך לסוג פוויאנגוזאורוס (אנ') מאותה משפחה, כאשר שני אלה הם הזאורופודים היחידים הידועים שהתגלו בלאוס. הדינוזאור תואר ב-1999 בידי החוקר רונאן אליין (אנ') שנתן לו את שמו על היישוב הקרוב לאזור בו התגלה לראשונה. המאובנים של הדינוזאור התגלו בתצורת גרס סופריאורס (אנ') שבסאוואנקט, לאוס לצד פאונת דינוזאורים כמו הטיטאנוזאורוס, האיכתיובנטור וההדרוזאור מנדכורוזאורוס (Mandschurosaurus). ידועים רק שניים או שלושה פרטים שהתגלו מהסוג הקרוב לאאולופוס, אף שהוא מזכיר גם את הטיטאנוזאורוס. הוא הגיע לאורך ממוצע של 15 מטרים בקירוב ומשקל של 15 טונות בקירוב. הוא היה בעל צוואר בינוני שאיתו ליחך עלים מהצמרות. מדיה וקבצים בנושא טאנגואיוזאורוס בוויקישיתוף טאנגואיוזאורוס, באתר GBIF (באנגלית)
טוכיזאורוס

טוכיזאורוס (שם מדעי: Tochisaurus; פירוש השם ממונגולית: "לטאת יען") הוא סוג של דינוזאור ממשפחת הטרודוניים אשר חי בתור הקרטיקון של מונגוליה לפני 69 מיליון שנה מזמננו. סוג זה הכיל מין אחד - Tochisaurus nemegtensis. הדינוזאור התגלה בידי משלחת מונגולית-סובייטית למדבר גובי מ-1948 אשר מצאה שרידי תרופוד קטן בשטח אומנוגובי שבמונגוליה. הממצא הוכר ב-1987 בידי החוקר סרגיי קורזנוב (אנ'), אך החוקרת הפולנית-מונגולית הלצ'קה אוסמולסקה (אנ') הניחה שסוג זה בטל והוא קרוב מאוד לסוג בורוגווייה שהתגלה באותו אזור. ב-1991 היא ראתה שסוג זה חדש למדע והיא לצד קורזנוב ושניהם הגדירו את הסוג החדש, כשמשמעות שמו הוא: "לטאת יען" במונגולית, זאת מאחר שכף הרגל הייתה בעלת שתי אצבעות חזקות שהותאמו לריצה מהירה. דינוזאור זה היה קרוב לטרודון והגיע לאורך 283 סנטימטרים ולמשקל של 40 קילוגרם, דבר ההופך אותו לאחד מגדולי הטרודוניים. בדומה לקרוביו היה מכוסה בנוצות, אך לא היה יכול לעופף. עם זאת הוא היה זריז ביותר, דבר שעזר לו להימלט מטורפים גדולים כמו הטרבוזאורוס. ככל הנראה היה אוכל כל כמו הטרודון או שאולי צד בחבורות קטנות. מדיה וקבצים בנושא טוכיזאורוס בוויקישיתוף טוכיזאורוס, באתר האנציקלופדיה של החיים (באנגלית) טוכיזאורוס, באתר GBIF (באנגלית)
דינמו קייב (כדורגל נשים)

דינמו קייב היה מועדון כדורגל נשים סובייטי-אוקראיני מהעיר קייב. המועדון שהוקם בשנת 1989 פורק בשנת 1994 לאחר שדינמו קייב נרכשה על ידי גריגורי סורקיס. הקבוצה נוסדה בשנת 1989 כחלק ממועדון דינמו קייב והיא התמודדה בליגה העליונה של ברית המועצות בשנת 1990. המועדון סיים במקום השני בשלב הבתים של הטורניר והעפיל לפלייאוף הליגה במאבק על המקום השלישי. בעונת 1991 המועדון סיים במקום התשיעי. לאחר פירוק ברית המועצות, בשנת 1992 המועדון התמודד בתחרויות באוקראינה. בשנת 1992 זכתה דינמו באליפות אוקראינה הראשונה. בשנת 1993 המועדון זכה במקום הרביעי בלבד, אך פורק עונה לאחר מכן. הליגה האוקראינית זכייה (1): 1992 סגנות (1): 1993 גביע אוקראינה זכייה (1): 1992 סגנות (1): 1993 Oleksandr Voloshchuk. Mykhailo Yushchenko: Surkis does not like female football (Михайло Ющенко: «Суркіс не любить жіночого футболу»). Vysokyi Val. 23 November 2009
מורוס (דינוזאור)

מורוס (שם מדעי: Moros) הוא סוג של דינוזאור תרופוד הקרוב לטירנוזאוריים שחי באמריקה הצפונית במשך הקרטיקון העליון של הקנומן, לפני 96.4 מיליון שנה מזמננו. מאובניו נתגלו בתצורת הר סידר (אנ') ביוטה, באזור בו חפרו פלאונטולוגים במשך עשר שנים, עד שב-2013 מצאה הפלאונטולוגית לינדזי זאנו (Lindsay Zanno) שרידי זרועות מבצבצות מהערימה. לאחר בדיקה מדוקדקת התברר שמדובר בסוג חדש למדע השייך לטירנוזאורים, הנחשב לאחד מהטירנוזאורים העתיקים ביותר שאובחנו באמריקה הצפונית. שרידיו כללו חוליות, עצמות שוק, צלעות, מספר עצמות גפיים וכמה שיניים. ייתכן שהפרט שהתגלה היה צעיר, בגיל שש או שבע שנים, וטרם הגיע לגודל המלא. הדינוזאור קיבל את שמו ב-2019 מידי זאנו, על בסיס המורוס של המיתולוגיה היוונית שפירושו: "תחילת אובדן מתקרב", זאת מאחר שהוא מראשי הטורפים הקטלניים של אמריקה הצפונית שתועדו. בסוג נכלל רק המין Moros intrepidus, שפירושו "אמיץ". הדינוזאור לא דמה במראהו לטירנוזאורוס ולקרוביו, ודמה יותר במבנה הגפיים לאורניתומימיים המהירים. הוא היה בעל גוף קטן ודק יחסית והגיע לאורך 1.2 מטרים ולמשקל 78 קילוגרם. מבנה שיניו מעידים שהיה טורף מובהק או לפחות אוכל נבלות. המבנה של הדינוזאור הזכיר דמויי-טירנוזאורים מאסיה, כגון הטימורלנגיה (Timurlengia) והשיאונגואנלונג (Xiongguanlong) ומשערים שהיגר דרך מעבר יבשתי והחל לייצר את שושלת הטורפים הענקיים של אמריקה הצפונית. המורוס נראה בפרולוג עולם היורה: עולם חדש בתור תרופוד זריז המנקה לסת של גיגאנוטוזאורוס. בסרט עולם היורה: עולם חדש הוא נראה במעבדה בציד גרבילים ובסוף ניזון לצד ברווזים מכפות ילדים. מדיה וקבצים בנושא מורוס בוויקישיתוף מורוס, באתר האנציקלופדיה של החיים (באנגלית) מורוס, באתר GBIF (באנגלית)
אינוורסיה

האם התכוונתם ל... אינוורסיה (מטאורולוגיה) – תופעה מטאורולוגית הקשורה בהיפוך הסדר הטבעי של שכבות באטמוספירה אינוורסיית קרקע – מצב בו שכבת האוויר הקרובה לקרקע קרה יותר משכבת האוויר שמעליה אינוורסיה מרינית – מצב בו שכבת האוויר הקרובה לים קרה יותר משכבת האוויר שמעליה אינוורסיית רום – אינוורסיה המתרחשת כאשר יש הבדלי גובה בקרקע אינוורסיה (גאומטריה) – פעולה גאומטרית המחליפה בין הפנים והחוץ של מעגל נתון אינוורסיה כרומוזומלית (אנ') – בגנטיקה, הפרעה כרומוזומלית שבה יש היפוך של חומר גנטי על כרומוזום מסוים. מכונה גם כרומוזום הפוך או אינוורסיה פריצנטרית. אינוורסיה (פסיכולוגיה) – תופעה פסיכולוגית המכונה גם היפוך היפוך (מוזיקה) – מושג בתאוריית המוזיקה, המתייחס לאקורדים, מלודיות, מרווחים, ובקונטרפונקט להיפוכי קולות. היפוך אוכלוסייה – מונח מתחום פיזיקת הלייזר נקודת היפוך – הזמן במהלך השנה שבו הנטייה של ציר כדור הארץ מגיעה לשיאה מול השמש הופכי
יחסי איטליה–מלזיה

יחסי איטליה-מלזיה הם יחסי החוץ בין איטליה ומלזיה. איטליה היא השותפה החמישית בגודלה של מלזיה באיחוד האירופי. כיום איטליה מעוניינת להשקיע במלזיה ומאז מרץ 2009 הושקעו במדינה כ-871.9 מיליון רינגיט מלזי (אנ'). מספר הסכמים נחתמו על ידי שני הצדדים כדי ליצור קשרים הדוקים יותר ביניהם. בארבעת החודשים הראשונים של שנת 2009, סך המסחר בין שתי המדינות הסתכם ב-2.033 מיליארד רינגיט מלזי, כאשר היצוא המלזי לאיטליה הסתכם ב-875.3 מיליון רינגיט מלזי והיבוא מאיטליה הסתכם ב-1.158 מיליארד רינגיט מלזי. כמה חברות מלזיות גדולות הפועלות באיטליה כוללות את תאגיד הנפט והגז הלאומי, Petronas. איטליה מחזיקה במלזיה שגרירות בקואלה לומפור. מלזיה מחזיקה באיטליה שגרירות ברומא. "Italian investors: Malaysia potential logistics hub". Bernama. Business Times. 2 בפברואר 2009. אורכב מ-המקור ב-1 בנובמבר 2011. נבדק ב-3 בינואר 2014. {{cite web}}: (עזרה) Rajesh Babu Kitnan (18 ביוני 2009). "Italy to continue investing in Malaysia, says Deputy Economic Dev. Minister". South-South Information Gateway. אורכב מ-המקור ב-2017-12-12. נבדק ב-3 בינואר 2014. {{cite web}}: (עזרה) Manik Mehta (21 ביוני 2009). "Italy Opens New Chapter In Bilateral Relations With Malaysia". Bernama. אורכב מ-המקור ב-3 בינואר 2014. נבדק ב-3 בינואר 2014. {{cite web}}: (עזרה) "Ambasciata d' Italia a Kuala Lumpur" (באיטלקית). Ambasciata d' Italia a Kuala Lumpur. נבדק ב-3 בינואר 2014. {{cite web}}: (עזרה) "Malaysia Embassy In Rome". Ministry of Foreign Affairs, Malaysia. נבדק ב-3 בינואר 2014. {{cite web}}: (עזרה)
אניגמוזאורוס

אניגמוזאורוס (שם מדעי: Enigmosaurus; מילולית: "לטאה אניגמטית/מסתורית") הוא סוג של דינוזאור תרופוד אסייתי שחי במשך הקרטיקון העליון שלפני 96 עד 89 מיליון שנה מזמננו. המאובנים שלו התגלו בתצורת באיאן שירה (אנ') שבמונגוליה. סוג זה כולל מין אחד - Enigmosaurus mongoliensis. האניגמוזאורוס היה דינוזאור דו-רגלי באורך של 5 מטרים ומשקל של 454 עד 907 קילוגרם בקירוב. הוא היה בעל זרועות גדולות בעלות טפרים רחבים וארוכים שאיתם הוא קטף עלים מהעצים אך גם התגונן מטורפים. באמצעות גפיו האחרויות וזנבו הוא יכל להתייצב כדי ללחך צמחים גבוהים שהיו כנראה מרבית תזונתו. בדומה לתרופודים אחרים הוא היה אולי מכוסה בנוצות לאורך גופו. דינוזאור זה דמה לתריזינוזאורוס מאותו אזור, אך היה בעל מבנה פרימיטיבי יותר מהתריזינוזאוריים. הוא היה קרוב בעיקר לאלקסזאורוס ולבייפיאוזאורוס, כולם חיו במונגוליה או בסין של הקרטיקון. מדיה וקבצים בנושא אניגמוזאורוס בוויקישיתוף אניגמוזאורוס, באתר האנציקלופדיה של החיים (באנגלית) אניגמוזאורוס, באתר GBIF (באנגלית)
מישל לבלון

מישל לבלון (בצרפתית: Michel Leblond;‏ 10 במאי 1932 – 17 בדצמבר 2009) היה כדורגלן צרפתי, ששיחק בעמדת הקשר. כבש את השער הראשון בתולדות גמר ליגת האלופות. לבלון נולד ב-10 במאי 1932 בריימס שבצרפת. במשך כל שנות ה-50 של המאה ה-20 שיחק בסטאד ריימס שהייתה לתמונת הדגל של הכדורגל הצרפתי, עם הישגים בצרפת ובאירופה. כבר בשנת 1950 נבחר לשחקן הצעיר הטוב ביותר במדינה, אך תפס את מקומו הקבוע בקבוצה רק מעונת 1953/54, אחרי שכבר זכה עימה בליגה ובגביע. הוא מונה בשנת 1954 לראשונה לנבחרת צרפת הבוגרת, אחרי שכבר השתתף באולימפיאדת הלסינקי שנתיים קודם לכן. במונדיאל 1954 שנערך בשווייץ היה חלק מהסגל אך לא זכה לשחק. בעונת 1955/56 לבלון הגיע עם ריימס עד לגמר גביע האלופות הראשון, בו גם כבש בדקה ה-6' נגד ריאל מדריד. קבוצתו הפסידה בסיום 4–3 ושלוש שנים לאחר מכן הפסידו שוב במעמד זה 2–0 לאותה קבוצה. בשנת 1961 סיים את תקופתו הארוכה עם ריימס לאחר 271 הופעות ו-30 שערי ליגה. בנוסף לכך זכה עימה ב-4 תוארי אליפות ובגביע אחד בסך הכל. לבלון שיחק עבור שטרסבורג עד 1964, אז פרש מקריירת משחק. כמו רבים מחבריו לקבוצת ריימס, גם לבלון הועסק על ידי רמון קופה בהקמת ארגון המכירות הצרפתי של יצרנית מוצרי הספורט אדידס. בשנת 1964 הוא תפס את מקומו של ז'יסט פונטיין כמי שייצג אותם במזרח צרפת. לבלון התגורר בסביבות ריימס עד למותו ב-17 בדצמבר 2009 בגיל 77. סטאד ריימס אליפות צרפת (4): 1953, 1955, 1958, 1960 הגביע הצרפתי: 1958 סגנית גביע אירופה לאלופות (2): 1955/56, 1958/59 מישל לבלון, באתר Transfermarkt מישל לבלון, באתר Soccerway מישל לבלון, באתר WorldFootball.net מישל לבלון, באתר National Football Teams מישל לבלון, באתר FootballDatabase.eu פרופיל המאמן, באתר Transfermarkt